CELEX: 32005H0637
Language: fi
Date: 2005-08-16 00:00:00
Title: Komission suositus, annettu 16 päivänä elokuuta 2005, toimenpiteistä, jotka luvan haltijan olisi toteutettava estääkseen muuntogeenisen rapsituotteen (Brassica napus L., linja GT73 – MON-00073-7), johon on jalostettu kyky sietää glyfosaatti-nimistä rikkakasvien torjunta-ainetta, tahattomasta leviämisestä terveydelle ja ympäristölle mahdollisesti aiheutuvat vahingot (tiedoksiannettu numerolla K(2005) 3073)

3.9.2005   
            
            
               FI
            
            
               Euroopan unionin virallinen lehti
            
            
               L 228/19
            
         KOMISSION SUOSITUS,
   annettu 16 päivänä elokuuta 2005,
   toimenpiteistä, jotka luvan haltijan olisi toteutettava estääkseen muuntogeenisen rapsituotteen (Brassica napus L., linja GT73 – MON-00073-7), johon on jalostettu kyky sietää glyfosaatti-nimistä rikkakasvien torjunta-ainetta, tahattomasta leviämisestä terveydelle ja ympäristölle mahdollisesti aiheutuvat vahingot
   (tiedoksiannettu numerolla K(2005) 3073)
   (Ainoastaan hollanninkielinen teksti on todistusvoimainen)
   (2005/637/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen ja erityisesti sen 211 artiklan ensimmäisen kohdan toisen luetelmakohdan,
   sekä katsoo seuraavaa:
   
               (1)
            
            
               Komissio vastaanotti 16 päivänä tammikuuta 2003 geneettisesti muunnettujen organismien tarkoituksellisesta levittämisestä ympäristöön ja neuvoston direktiivin 90/220/ETY kumoamisesta 12 päivänä maaliskuuta 2001 annetun Euroopan parlamentin ja neuvoston direktiivin 2001/18/EY (1) 13 artiklan 1 kohdan kolmannen alakohdan ja 14 artiklan 2 kohdan toisen luetelmakohdan mukaisesti hakemuksen, joka koski muuntogeenisen rapsituotteen (Brassica napus L., linja GT73 – MON-00073-7) markkinoille saattamista ja jonka liitteenä oli Alankomaiden kuningaskunnan toimivaltaisen viranomaisen laatima myönteinen arviointikertomus.
            
         
               (2)
            
            
               Komissio on toimittanut arviointikertomuksen muille jäsenvaltioille, joista osa on esittänyt kyseistä kertomusta koskevia vastalauseita ja pitänyt ne voimassa. Vastalauseet koskevat tuotteen molekulaarista karakterisointia, allergeenisuutta, valvontaa, pakkausmerkintöjä ja osoittamista. Tällaisessa tapauksessa komission on tehtävä direktiivin 2001/18/EY 18 artiklan 1 kohdan ensimmäisen alakohdan mukaisesti mainitussa kohdassa tarkoitettu päätös noudattaen direktiivin 30 artiklan 2 kohdassa säädettyä menettelyä, johon sovelletaan neuvoston päätöksen 1999/468/EY (2) 5 ja 7 artiklaa, ottaen huomioon mainitun päätöksen 8 artiklan säännökset.
            
         
               (3)
            
            
               Japanin ympäristötutkimuslaitos julkaisi helmikuussa 2005 raportin, jossa todetaan, että rapsia, johon on jalostettu kyky sietää erästä rikkakasvien torjunta-ainetta, oli löydetty tahattomasti levinneenä viiden satama-alueen ympäristöstä niistä kuudesta, joissa näytteitä oli otettu.
            
         
               (4)
            
            
               On syytä estää vastaavan tilanteen syntyminen Euroopan unionissa ja erityisesti ehkäistä terveydelle ja ympäristölle mahdollisesti aiheutuvat vahingot, jos MON-00073-7-rapsi leviäisi tahattomasti sen kuljetuksen, varastoinnin, ympäristössä tapahtuvan käsittelyn tai jalostuksen yhteydessä.
            
         
               (5)
            
            
               Luvan haltijalla on parhaat edellytykset ilmoittaa suoraan toimijoille ja käyttäjille tuotteen vaarattomuudesta ja yleisistä ominaisuuksista ja seurannan ehdoista, myös asianmukaisista hallintatoimenpiteistä, joita olisi toteutettava siementen tahattoman leviämisen yhteydessä.
            
         
               (6)
            
            
               Näin ollen komissio pitää parhaana, että MON-00073-7-rapsin markkinoille saattamista koskevaa päätöstä täydennetään erityisillä teknisillä ohjeilla, joiden tarkoituksena on ehkäistä terveydelle ja ympäristölle mahdollisesti aiheutuvat vahingot, jos mainittu tuote leviäisi tahattomasti,
            
         SUOSITTELEE:
   1 artikla
   Muuntogeenisen rapsituotteen (Brassica napus L., linja GT73 – MON-00073-7), johon on jalostettu kyky sietää glyfosaatti-nimistä rikkakasvien torjunta-ainetta, markkinoille saattamisesta tehdyn päätöksen 4 artiklan 2 kohdan säännöksiä sovellettaessa olisi otettava huomioon liitteessä luetellut toimenpiteet.
   2 artikla
   Tämä suositus on osoitettu Alankomaiden kuningaskunnalle.
   
      Tehty Brysselissä 16 päivänä elokuuta 2005.
      
         
            Komission puolesta
         
         Stavros DIMAS
         
            Komission jäsen
         
      
   
   
      (1)  EYVL L 106, 17.4.2001, s. 1. Direktiivi sellaisena kuin se on viimeksi muutettuna asetuksella (EY) N:o 1830/2003 (EUVL L 268, 18.10.2003, s. 24).
   
      (2)  EYVL L 184, 17.7.1999, s. 23.
   LIITE
   
               1.
            
            
               Luvan haltijan on ilmoitettava yhteisön toimijoille, jotka käsittelevät ja jalostavat sellaisia yhteisöön tuotujen rapsinsiementen irtotavaraseoksia, jotka voivat sisältää MON-00073-7-rapsia, että
               
                           a)
                        
                        
                           MON-00073-7-rapsia varten on saatu lupa, jossa sallitaan sen tuonti yhteisöön ja käyttö yhteisössä päätöksen 3 artiklassa annetun määritelmän mukaisesti; ja
                        
                     
                           b)
                        
                        
                           luvan ehtona on yleisen seurantasuunnitelman laatiminen sellaisten ennakoimattomien haittavaikutusten havaitsemiseksi, jotka johtuvat MON-00073-7-rapsin saattamisesta markkinoille edellä mainittuihin käyttötarkoituksiin.
                        
                     
         
               2.
            
            
               Luvan haltijan on ilmoitettava toimijoille kansallinen yhteyspiste, johon voidaan tiedottaa mahdollisista ennakoimattomista haittavaikutuksista.
            
         
               3.
            
            
               Luvan haltijan on ilmoitettava toimijoille, että Euroopan elintarviketurvallisuusviranomainen (EFSA) on tehnyt arvioinnin MON-00073-7-rapsin siementen tahattoman leviämisen mahdollisuudesta ja sen seurauksista ottaen huomioon MON-00073-7-rapsin suunnitellut käyttötarkoitukset. Luvan haltijan on pidettävä säännöllisesti yhteyttä toimijoihin varmistaakseen, että ne ovat tietoisia voimassa olevan käytännön mahdollisista muutoksista, jotka voivat muuttaa ympäristöriskien arvioinnin päätelmiä.
            
         
               4.
            
            
               Luvan haltijan on varmistettava, että toimijat ovat tietoisia siitä, että yhteisöön tuotujen rapsinsiementen tahaton leviäminen satamista ja rouhintalaitteista voi johtaa sellaisten karkulaiskasvien itämiseen ja vakiintumiseen, joiden joukossa voi olla MON-00073-7-rapsia.
            
         
               5.
            
            
               Jos karkulaiskasvien joukossa on MON-00073-7-rapsia, luvan haltijan on:
               
                           a)
                        
                        
                           ilmoitettava toimijoille, että kyseiset kasvit olisi hävitettävä, jotta minimoitaisiin MON-00073-7-rapsista johtuvien ennakoimattomien haittavaikutusten mahdollisuus; ja
                        
                     
                           b)
                        
                        
                           toimitettava toimijoille asianmukaiset suunnitelmat sellaisten karkulaisrapsien hävittämiseksi, joiden joukossa voi olla MON-00073-7-rapsia.
                        
                     
         
               6.
            
            
               Jäsenvaltiot voivat, ottaen huomioon direktiivin 2001/18/EY 4 artiklan 5 kohdan sekä neuvoston päätöksen 2002/811/EY (1) liitteen osan C kohdan 1.6, suorittaa tarkastuksia ja/tai lisäseurantaa valvoakseen MON-00073-7-rapsin siementen tahatonta leviämistä ja määrittääkseen tällaisesta leviämisestä mahdollisesti aiheutuvat ennakoimattomat haittavaikutukset.
            
         
      (1)  EYVL L 280, 18.10.2002, s. 27.